
	Παρουσίαση της ποιητικής συλλογής

Ο κύριος ιππόκαμπος
της Μαρίνας Αρμεύτη

στο Σπίτι της Κύπρου

Τη Δευτέρα 25 Ιουνίου 2018 και ώρα 19:00, θα πραγματοποιηθεί στο Σπίτι της Κύπρου, Ξενοφώντος 2Α Σύνταγμα, η ποιητική συλλογή  «Ο κύριος ιππόκαμπος» της Μαρίνας Αρμεύτη που κυκλοφορεί από τις Εκδόσεις Φίλντισι.

Για το βιβλίο θα μιλήσουν οι ποιήτριες, Κατερίνα Αγγελάκη Ρουκ και Λίνα Νικολακοπούλου.

Ποιήματα θα διαβάσει η ηθοποιός Μάνια Παπαδημητρίου.

Η Μαρίνα Αρμεύτη γεννήθηκε στις 25 Ιανουαρίου 1974 στη Λεμεσό. Είναι κόρη της Χριστίνας Πατσαλίδου και του Ανδρέα Αρμεύτη, ο οποίος δολοφονήθηκε στις 16 Ιουνίου 1974 από την ΕΟΚΑ Β΄. Αποφοίτησε από το Αριστοτέλειο Πανεπιστήμιο Θεσσαλονίκης, τμήμα Νεοελληνικών Σπουδών της Φιλοσοφικής σχολής. Έκανε μεταπτυχιακό στη «Δημιουργική γραφή» στο Πανεπιστήμιο Δυτικής Μακεδονίας. Ζει και εργάζεται στη Λευκωσία ως φιλόλογος στη Μέση εκπαίδευση από το 1997. Δημοσιεύει άρθρα στην κυπριακή εφημερίδα «Πολίτης» και ποιήματα στο κυπριακό λογοτεχνικό περιοδικό «ΑΝΕΥ» και στο λογοτεχνικό περιοδικό Κοζάνης «Παρέμβαση». Στίχους της έχουν μελοποιήσει ο Νίκος Παπάζογλου, ο Αντώνης Μιτζέλος, ο Γιάννης Ιωάννου.

Η εκδήλωση πραγματοποιείται με τη στήριξη  των Πολιτιστικών Υπηρεσιών του Υπουργείου Παιδείας και Πολιτισμού της Κύπρου.

